kardosdrur/scandi-wiki huggingface dataset:
Sølvbryum

Sølvbryum (Bryum argenteum), ofte skrevet sølv-bryum, er et hårdfør og temmelig almindeligt mos, især i bebyggede områder. Mosset danner lave, tætte, hvidliggrønne eller sølvglinsende tuer. Det videnskabelige artsnavn argenteum betyder 'sølvfarvet'.

Sølvbryum har op til 2 cm høje, trinde og oprette skud, der bærer tæt taglagte, hule, ægformede og kun ca 0,6 mm lange blade med en svag ribbe og uden randsøm. Arten har en særlig tilpasning rettet mod udtørring, idet bladenes yderste celler dør og derved danner et isolerende lag. Det er disse luftfyldte celler, der bryder lyset og giver mosset dets sølvfarvede fremtoning. De rødbrune, hængende og ægformede sporehuse findes hist og her og modnes om efteråret.

Det har vist sig, at man kan dokumentere de årlige ændringer i ozonlagets tykkelse over Antarktis ud fra indholdet af flavonoider i herbariemateriale af mosset.

Sølvbryum er sammen med alm. firling (Sagina procumbens) karakterart for plantesamfundet Bryo-Saginetum procumbentis inden for plantesociologien.

Sølvbryum er udbredt over hele den nordlige halvkugle lige fra lavlandet og op til snegrænsen.

Noter

Litteratur 
 Andersen, A.G. et al. Den danske mosflora. I. Bladmosser, 1976, Gyldendal, .
 Christiansen, M. Skytte. Flora i farver 2. Sporeplanter, 1978, Politikens Forlag, .
 Smith, A. J. E. The Moss Flora of Britain and Ireland, 2004, Cambridge University Press, .

Eksterne henvisninger 

 www.biopix.dk Billeder

Planter i Danmark
Bryaceae
Beverly Hills 90210 (sæson 6)

Sæson 6 af Beverly Hills 90210, en amerikansk teenage drama tv-serie, begyndte den 13. september 1995 på FOX tv-net. Sæsonen indgået den 22. maj 1996 efter 32 episoder.
Denne sæson fokuserer på bandens junior år på college. Sæsonen blev udgivet på DVD som en syv-disk bokssæt under titlen Beverly Hills, 90210: The Sixth Season den 25. november 2008 af Paramount.

Oversigt over handlingen 
Banden er begyndt deres første år på California University, og Kelly er vendt tilbage med en ny kæreste Colin Robins efter at have besluttet at, vælge hverken Brandon eller Dylan i sæson 5-finalen. Valerie er stadig noget fremmedgjort fra resten af banden, og Donna og Ray er stadig sammen på trods af deres tidligere problemer. Dylan fikseret på at finde sin fars morder, og David beskæftiger sig med hans mors psykiske problemer.

Medvirkende

Andre medvirkende

Episoder

Kilder 

Sæsoner af Beverly Hills 90210
Martin Widmark

Karl Martin Widmark, født 19. marts 1961, er en svensk lærer og børnebogsforfatter.

Bibliografi

Ungdomsbøger 
 2008 – Kabinettets hemlighet

Billedbøger 
 2000 – Att fånga en tiger (med Joakim Lindengren)
 2006 – Att lura en elefant (med Kiran Maini Gerhardsson)
 2006 – Från himmelens topp till havets botten (med Pietro Galeoto)
 2009 – Drömmarnas park (med Marco Trisorio)
 2011 – Fånga farliga djur (illustration: Kristina Grundström)

LasseMajas detektivbyrå 
Se LasseMajas detektivbyrå

Rakel (med Britt Sternehäll) 
 2006 – Riddar-Rakel och de tre stordåden
 2007 – Sjörövar-Rakel och kapten Snorfinger
 2007 – Racer-Rakel och fångarna i svinstian
 2008 – Mirakel-Rakel Rekordmamma
 2008 – Rymd-Rakel och Gubben i månen
 2009 – Charter-Rakel och Fuskhajarna
 2010 – Upptäckar-Rakel och den okända kungens grav

Nelly Rapp (med Christina Alvner) 
 2003 – Monsterakademin
 2003 – Frankensteinaren
 2004 – Varulvarna
 2005 – Trollkarlarna från Wittenberg
 2006 – Spökaffären
 2007 – De vita fruarna på Lovlunda slott
 2008 – Häxdoktorn – och den sista zombien
 2009 – Sjöodjuret i Bergsjön
 2010 – I Bergakungens sal
 2011 – Snömannens hemlighet

David og Larissa (illustration: Katarina Strömgård) 
 2006 – Antikvariat Blå spegeln
 2006 – Den trettonde gästen
 2007 – Dårarnas ö
 2008 – Nåjdens sång
 2009 – Under en himmel av glas

I elfte timmen 
 2007 – Tvättade pengar (med Petter Lidbeck)
 2007 – Lyckans hjul (med Lidbeck)
 2008 – Bröllop och barn (med Lidbeck)
 2008 – Förbjuden frukt

Tyko Flores eventyr (illustration: Henrik Tamm) 
 2011 – Den dansande djävulen
 2011 – Fyrtornet i Son-Li
 2011 – Polyhymnias guld

Halvdan viking (illustration: Mats Vänehem) 
 2011 – Hövdingens bägare
 2012 – Främlingens grav

Emma og Larry (med Kristina Grundström) 
 2008 – Huset på Alvägen
 2008 – Vägen till skatten
 2009 – Ben och Koko söker jobb
 2010 – Den försvunna elefanten

Referencer

Eksterne henvisninger 
 Officiel webside
 Martin Widmark og Helena Willis på LasseMajas webside

Børnebogsforfattere fra Sverige
Undervisere fra Sverige
Svensksprogede forfattere fra Sverige
Lillestrøm Station

Lillestrøm Station (Lillestrøm stasjon) er en jernbanestation, der ligger i Lillestrøm i Norge. 

Stationen er det eneste stop for Flytoget, lufthavns-toget mellem Oslo og Oslo Lufthavn, Gardermoen (på Gardermobanen). Stationen er også central for NSB's tog på Hovedbanen og Kongsvingerbanen, med tog nordover til Eidsvoll, Kongsvinger, Lillehammer og Trondheim og sydover til Oslo, Drammen, Kongsberg og Skien. Nær stationen ligger Lillestrøm Busterminal, der er endestation for mange af Ruters buslinjer..

Den første stationen i Lillestrøm åbnede 1. september 1854 sammen med Hovedbanen, Norges første jernbane. Stationen, der lå på vestsiden af Nitelva, var forsynet med en stationsbygning, der var opført efter tegninger af Heinrich Ernst Schirmer og Wilhelm von Hanno. Den stod helt frem til 1987. Ved Kongsvingerbanens åbning i 1862 blev der anlagt en ny station øst for Nitelva med en ny stationsbygning. Den er også revet ned nu. Den stationsbygning som de fleste forbinder med Lillestrøm blev opført i 1930 efter tegninger af Gudmund Hoel og taget i brug i november 1934. Den er stadig det store blikfang ved stationen, men den bygning der bruges i dag er tegnet af Arne Henriksen og blev taget i brug ved Gardermobanens åbning i 1998.

To godstog kolliderede på stationen 5. april 2000, og der opstod brand i vogne lastet med 94 tons propan. Der var risiko for eksplosion, og ca. 2.000 mennesker blev evakueret.

Referencer

Litteratur

Eksterne henvisninger 

Stationer på Kongsvingerbanen
Skedsmo
Stationer på Hovedbanen
Stationer på Gardermobanen
Etableret i 1854
Jernbanestationer i Viken
Asker Station

Asker Station (Asker stasjon) er en jernbanestation beliggende i Asker i Akershus fylke, sydvest for Oslo i Norge. Stationen fungerer som det største offentlige transportknudepunkt for kommunerne placeret rundt om Asker ved Drammenbanen. Stationen betjenes af lokaltog, regionaltog og eksprestog til Bergen, Kristiansand og Stavanger og Flytoget til Oslo Lufthavn, Gardermoen. Stationen fungerer også som en busterminal for Asker kommune.

Historie 
Stationen blev åbnet sammen med Drammenbanen 7. oktober 1872 men er ombygget flere gange siden. Den oprindelige stationsbygning, der var tegnet af Georg Andreas Bull, blev erstattet af en ny 1921 tegnet af Ragnvald Utne fra NSB Arkitektkontor. Den blev revet ned i 1957 og erstattet af en ny stationsbygning i 1960, der også var tegnet af NSB Arkitektkontor. I 1998 blev den kraftigt ombygget i forbindelse med etableringen af Flytogets terminal. Den seneste ombygning blev tegnet af arkitekten Niels Torp.

Hele stationsområdet blev ombygget og udvidet i perioden 2003-2006 i forbindelse med Jernbaneverkets anlæggelse af højhastighedsjernbanen Askerbanen fra Skøyen, der kommer ind på Asker gennem en ny tunnel. Ved ombygningen blev der etableret en ny gangtunnel mellem sporene, og her har billedkunstneren Sven Påhlsson og komponisten Erik Wøllo skabt et moderne audiovisuelt kunstværk. Kunstværket, der tager udgangspunkt i primærfarverne rød, blå og gul, er baseret på computerstyret lysteknologi. Udsmykningen består af tre langstrakte tavler i sortmalet stål placeret langs en betonvæg med utallige lysdioder i baggrunden, der er programmeret til at vise hele 16,7 mio. farvevariationer på betonvæggen. Udsmykningen har sit eget specielt komponerede lydspor, der går i en fire timer lang sløjfe, og som varierer fra dag til dag.

Litteratur 
 
 
 
 Tor Chr. Bakken (red.): Budstikkas store Asker og Bærum-leksikon. Kunnskapsforlaget Oslo 2008.

Eksterne henvisninger 

 Audiovisuell utsmykking på Asker stasjon af Olav Nordli. Jernbaneverket, 10. juni 2005.

Stationer på Drammenbanen
Stationer på Spikkestadlinjen
Jernbanestationer i Asker
Etableret i 1872
Fort Jesus

Fort Jesus er en fæstning fra 1593 som ligger på øen Mombasa ud for havnebyen Mombasa i Kenya. Fortet blev bygget af portugisiske søfarere. Anlægget blev i 2011 opført på UNESCOs verdensarvliste, og det regnes som en af de bedst bevarede eksempler på portugisisk 1500-tals fæstningsbyggeri.

Anlegget blev bygget af Giovanni Battista Cairati fra Milano mellem 1593 og 1596; han var ansvarlig arkitekt for Portugals interesser i østen. Fortet fik hurtigt afgørende betydning for kontrollen af indsejlingen til Mombasa og havnen der. Mellem 1631 og 1875 var der ni forskellige nationer der skiftedes om kontrollen med fortet. Både arabiske søfarere fra Oman og Britisk Østafrika har haft kommando der. I briternes tid blev fortet brugt som fængsel. Anlægget blev fredet i 1958 og er i dag et museum.

Eksterne kilder og henvisninger 

 Kenyas nationalmuseum 

Verdensarvsområder i Afrika
Kenyas geografi
Kenyas historie
Jacob van Ruisdael

Jacob Isaackszoon van Ruisdael (Ruysdael) (født ca. 1628 i Haarlem, død 14. marts 1682 sammesteds) var en nederlandsk maler. Han var nevø af Salomon van Ruysdael.

Ruysdael signerede sine tidligere billeder som onkelen, med "y", senere skriver han altid sit navn med "i". Som medlem af Sankt Lukasgildet i Haarlem, får hollandsk landskabsmalerkunst sin største mester. Så mange fortræffelige landskabsmalere, 17 århundredes Holland ejede, Ruysdael rager op over dem alle, som Rembrandt over alle dets udmærkede portrætmalere; Ruysdael er blandt dem digteren og tænkeren, som Goethe har kaldt ham. Det er da også særlig ved sin kunsts sjælfuldhed, ved dens gribende udtryk for en dybt bevæget stemning, en til tider næsten tragisk livsfølelse, at han står over sine mere jævne landsmænd. Fælles med dem har han den redelige og bramfri gengivelse af sit hjemlands fordringsløse og simple motiver, således i de talrige landskaber ude fra klitterne med de sandede vejes slyngede linjer mellem fattig forkrøblet buskads, således i malerierne med udsigt fra klitterne ved Overveen over enge og blegepladser ind til Haarlem. Endvidere i vinterbillederne og i strandbillederne og de egentlige marinebilleder. Men gennem denne jævne og stilfærdige gengivelse, der aldrig virker ved synderlig brillerende malerisk behandling eller ved særlig glimrende farveeffekt, Ruysdaels kraftige, dybe farver er tilmed ofte stærkt eftermørknede, lyser den fineste poetiske opfattelse, den inderligste og dybeste naturbetagelse. Den nordiske naturs tungsind har i ham sin første og største fortolker. Endnu stærkere, mere fortættet, virker dette tungsind i de billeder, hvor han søger sine motiver i skovenes ensomme dybder, eller i de kompositioner, han med årene digterisk friere skabte ud af sine rige naturindtryk. Herhen hører de talrige malerier med vandfald, som han malede under påvirkning af Allaert van Everdingen og for om muligt ved at imødekomme tidens smag for den art motiver at vinde lidt af dens gunst. Det var forgæves: disse mørke egeskovsbilleder eller vandfaldsmotiver med dystre granskove, forfaldne hytter og ruiner under en knugende tung skyhimmel vandt aldrig publikums yndest: Ruysdael, der 1659 var overflyttet til Amsterdam, endte sit liv fattig og syg i sin fødebys fattighus.

Galleri

Kilder

Eksterne henvisninger 
 

Malere fra Nederlandene
Medlemmer af Sankt Lukasgildet
Nederlændere i 1600-tallet
Personer fra Haarlem
Vercingetorix

Vercingetorix (82 f.Kr. i Auvergne, Gallien – 26. september 46 f.Kr. i Rom i Romerriget) var en hærfører, der forenede de galliske stammer mod de invaderende romerske legioner. Han blev slået ved  Alesia og holdt som fange af Romerriget på Forum Romanum i Rom i fem år. I 46 f.Kr. blev han som en del af Cæsars triumftog ført gennem Roms gader og derefter henrettet ved kvælning i fængslet Tullianum på Cæsars ordre. Tullianum kan besøges i dag. Vercingetorix er først og fremmest kendt fra Cæsars Commentarii de Bello Gallico. 

Fra populærkulturen er Vercingetorix kendt fra Asterix som den galler, der lægger sine våben for fødderne af Cæsar.

Noter

Eksterne henvisninger 

Militærfolk fra Frankrig
Michael Lange (amerikansk tv-instruktør)

Michael Lange (født 1 marts 1950) er en amerikansk tv-instruktør og pladeproducer .

Biografi

Tidlige liv 
Michael Lange er født og opvokset lige uden for New York City, i Mamaroneck, New York og gik i Mamaroneck High School, hvor han var dybt involveret i musik og en smule i drama. Michael Lange udviklet første sin smag for drama i college, hvor han fungerede som både skuespiller og instruktør i en række produktioner. Selvom hans forældre ønskede at han blev læge, studere han teater på The George Washington University i Washington D.C. Efter college startede han sit eget teater i Teaneck, New Jersey , og var også aktiv i en række musikalske grupper.

Karriere 
Han har været instruktør for blandt andet: The OC , Beverly Hills 90210, Buffy - Vampyrernes Skræk , The X-Files, One Tree Hill og Dawson's Creek.

Eksterne henvisninger 
 

Personer fra New York
Tv-instruktører fra USA
Lefèbvre

Lefèbvre, Lefebvre ("Smeden"):

Lefèbvre 
 Henri Lefèbvre

Lefebvre 
 Henri Lefebvre
 Jules Joseph Lefebvre

Se også 
 Schmied
 Schmidt
 Schmitz
 Smith

Erhvervsmæssige efternavne
Ulf jarl

Ulf jarl (født omkring 988, myrdet 31. december 1026 i Trefoldighedskirken i Roskilde) var en dansk jarl, vikingehøvding, statholder og rigsforstander af Danmark under Knud den Store. Han var gift med Knuds søster Estrid og far til kong Svend Estridsen og til vikingen Asbjørn jarl. Han var bror til Gytha Thorkelsdóttir, der ægtede Godwin af Wessex.

Biografi 
Ulf var søn af Thorgils Sprakeleg. Han sluttede sig til Knud den Stores vikingetogter til England, og omkring 1015 giftede han sig med Knuds søster. Ulf fik også titel af jarl i England.

Omkring 1024 døde Thorkild den Høje, der var kong Knuds statholder i Danmark. Herefter indsatte Knud Ulf som jarl af Danmark og som fosterfar for sin søn Hardeknud.

Da den norske konge Olav den Hellige og den svenske konge Anund Jakob angreb Danmark i 1026, var den danske konge i England, og Ulf udråbte kongens søn som konge af Danmark ifølge ham selv for at give danskerne en konge at samles om i en svær tid, hvor andre konspirerede mod riget. Da Knud fandt ud af, hvad der foregik i Danmark, skyndte han sig hjem med en stor flåde. Svenskerne blev jaget ud af Sjælland, og det endte med slaget ved Helgeå, hvor Ulf meget belejligt kom kongen til undsætning og var med til at jage fjenden på flugt.

Men Knud var meget vred på Ulf over den måde, han havde styret landet og udnævnt hans søn til konge. Den 30. december 1026 sad kongen og Ulf i Roskilde og spillede skak. Under dette spil kom de i skænderi. Efter Ulf havde væltet brættet og gik mod udgangen, råbte kongen efter ham "Flyr du nu, du rædde Ulf?" Ulf vendte sig om i døren og svarede "Længere vilde du være flygtet ved Helgeaa, om du havde kunnet. Dengang kaldte du mig ikke den rædde Ulf, da jeg kom eder til hjælp, fordi svenskerne havde banket eder som hunde!"

Det gjorde imidlertid ikke kongens had mindre, og næste morgen bad han en skosvend om at gå hen og dræbe Ulf. Skosvenden kom tilbage uden at have gjort Ulf noget, da han havde søgt tilflugt i Trefoldighedskirken. Men det lod Knud sig ikke affærdige med og befalede nordmanden Iver Hvid at gøre det. Han løb straks over i kirken, hvor han ved koret fandt Ulf og myrdede ham med sit sværd.

Knud måtte sone mordet med mandebod, dels til sin søster, dels til Trefoldighedskirken.

Anetavle 

Anetavle for Ulf jarl

Spejdergruppe 
Ulf Jarl har lagt navn til en spejdergruppe i Det Danske Spejderkorps (DDS) siden 1946. Deres logo er et vikingeskib.

Referencer

Ekstern henvisning 
 Jarl Gallén: "Vem var Ulf jarl, Sven Estridsens far?". Scandia 58, 1992. (ss. 13-30).

Personer fra vikingetiden
Danskere i 1000-tallet
Rigsstyrere og rigsforstandere fra Danmark
Schmid

Schmid er et efternavn, som bæres af flere personer:

 Edy Schmid
 Nils Schmid
 Samuel Schmid
 Wolfgang Grandy-Schmid

Tyske efternavne
Erhvervsmæssige efternavne
Schmitz

Schmitz er et tysk efternavn. Der er pr. 2020 60 danskere, der bærer dette efternavn.

 Ettore Schmitz
 Mary Katherine Schmitz
 Sascha Schmitz

Referencer 
 

Tyske efternavne
Erhvervsmæssige efternavne
Pfeiffer

Pfeiffer er et tysk efternavn. Der er pr. 2020 192 danskere, der bærer dette efternavn.

 Charlotte Birch-Pfeiffer
 Helmut Pfeiffer
 Michelle Pfeiffer
 Pauline Pfeiffer
 Walther Pfeiffer

Referencer 

Tyske efternavne
Erhvervsmæssige efternavne
Stürmer

Stürmer (Stuermer, Sturmer,  Štjúrmer; "fremad, angriber") kan henvise til flere artikler.

Virksomheder 
 "Der Stürmer", var en ugentlig nazi-avis, udgivet af Julius Streicher

Personer 
 Christina Stürmer (født 1982), en østrigsk pop-rock-sangerinde
 Daryl Stuermer (født 1952), en amerikansk musiker (en)
 Michael Stürmer (født 1938), en tysk historiker (en)
 Wava Stürmer (født 1929), en finsk forfatter (sv)
 Boris Stürmer (18481917), en russisk statsminister (en)

Bynavne 
 Sturmer (Essex), en by i England (en)
Basketball under Middelhavslegene 1951

Basketball under Middelhavslegene 1951 blev afholdt i Alexandria, Egypten.

Medaljevindere

Mænd

Eksterne henvisninger 
 1951 Competition Medalists  

1951
Middelhavslegene 1951
Morten Øllegaard

Morten Øllegaard (født 6. februar 1988) er en dansk tidligere semi-professionel cykelrytter, der senest kørte for . Han er uddannet i ergoterapi og har studeret på Campus-Næstved.

Eksterne kilder og henvisninger 

Mandlige cykelryttere fra Danmark
Konrad Gisbert Wilhelm von Romberg

Konrad Gisbert Wilhelm Freiherr von Romberg (31. marts 1866 i Baden-Baden – 8. december 1939 på slottet Möhnersdorf, Landkreis Jauer, Schlesien (i dag Jaskulin, Polen)) var en tysk diplomat.

Karriere 
Freiherr von Romberg indtrådte 1889 i den tyske udenrigstjeneste, og var 1905-1907 konsul i Bulgarien og 1907-1910 gesandt sammesteds. 1912-1919 var han gesandt i Bern. Efterfølgende blev han leder af det tyske udenrigsministeriums afdeling for Østeuropa. I 1931 gik han på pension.

Privatliv 
Romberg giftede sig den 22. januar 1908 med Gabriele Berta Agnes von Diergardt (1878–1924). Parret fik tre børn:

 Imma Agnes Therese Margarethe Freiin von Romberg (1909–1941)
 adoptivsønnen Gisbert Leonhard Friedrich Daniel von Klitzing Freiherr von Romberg (1911–1941)
 adoptivdatteren Vera Maria Bertha von Klitzing Freiin von Romberg (1913–1944).

I 1923 arvede Romberg herregårdene Gammelgaard og Rumohrsgaard på Als efter sin far. Den danske stat købte gårdene i 1925.

Værker 
 Die Fälschungen des russischen Orangebuches: Der wahre Telegrammwechsel Paris-Petersburg bei Kriegsausbruch. Berlin: de Gruyter, 1922.
 The Falsifications of the Russian Orange Book. Actual Exchange of Telegrams between Paris and St. Petersburg at the Outbreak of the War. London: Allen & Unwin, 1923.

Diplomater fra Tyskland
Friherrer fra Tyskland
Personer fra Baden-Baden
Godsejere fra Danmark
Tyskere i 1800-tallet
Tyskere i 1900-tallet
Willem Kalf

Willem Kalf (3. november 1619 i Rotterdam – 31. juli 1693 i Amsterdam) var en hollandsk stillebens maler.

Kalf var elev af Hendrick Pot. Kalfs billeder med pokalernes, sølvfadenes, porcelænsskålenes eller de halvskrællede citroners kraftige farver lysende frem mod den mørke baggrund hører til den hollandske nature-morte-genres allersmukkeste frembringelser.

Eksterne kilder/henvisninger 

Malere fra Nederlandene
Åkær Å

Åkær Å kan henvise tilflere steder:

 Åkær Å (Anst Herred) – er en å der kommer, først fra nord, og svinger mod øst, hvor den ved sammenløbet med Vester Nebel Å danner Kolding Å.
 Åkær Å (Hads Herred) – er en å der har sit udspring nord for Ørting, men svinger mod syd, forbi godset Åkær og løber ud i Amstrup Red – bugten mellem fastlandet og Alrø i Horsens Fjord.
Taiwans historie

Taiwan var først beboet af mennesker af ukendt oprindelse og derefter af austronesiske folk. I det 17. århundrede etablerede Nederlandene kolonien Hollandsk Formosa på øen, ligesom en strøm af hankinesere og hakkaer fra de kinesiske områder Fujian og Guangdong bosatte sig på Taiwan. Spanien havde i en kort periode en koloni i den nordlige ende af Taiwan, Spansk Formosa, men blev drevet ud af hollænderne i 1642. Efter Nederlandene opgav kolonien, blev store del af øen administreret først af Mingdynastiet og senere administreret af Qingdynastiet.

Det kinesiske navn for øen (臺灣, "Taiwan") stammer fra det taiwanesiske urfolks sprog. Siden det 16. århundrede er øen i vesten også blevet kaldt Formosa (fra portugisisk Ilha Formose, “smuk ø").

I 1662 besejrede Zheng Chenggong hollænderne og etablede en base på øen. Zheng havde kæmpet for Mingdynastiet, der kollapsede i 1644. Zhengs styrker blev senere besejret af Qingdynastiet i 1683. Derefter blev Taiwan en stadig mere integreret del af Kina indtil Qingdynastiet i 1895 ved Freden i Shimonoseki afstod Taiwan og øen Penghu til Japan som følge af nederlaget i den 1. kinesisk-japanske krig. Taiwan kom herefter under japansk styre. Taiwan producerede ris og sukker, der blev eksporteret til Japan og var base for Japans kolonisering af sydøstasien og stillehavet under 2. verdenskrig. Det japanske undervisningssystem blev indført og mange taiwanesere kæmpede på japansk side under krigen.

I 1945 som følge af afslutningen af 2. verdenskrig fik Republikken Kina ledet af Kuomintang kontrol over Taiwan. Da Republikken Kina i 1949 havde tabt borgerkrigen i Kina, valgte den at flytte det hele til Taiwan og Kuomintangs leder Chiang Kai-shek indførte undtagelsestilstand. Japan opgav formelt alle krav på Taiwans territorium i 1952 ved Traktaten i San Francisco. Kuomintang styrede Taiwan som en etparti-stat i 40 år, indtil demokratiske reformer blev indledt af Chiang Ching-kuo. Reformerne førte til Taiwans første direkte præsidentvalg i 1996. I 2000 blev Chan Shui-bian valgt som den første præsident, der ikke var fra Kuomintang. Han blev genvalgt i 2004. Ma Ying-jeou fra Kuomintang blev valgt til præsident i 2008 og genvalgt i 2012.

Se også 
 Taiwans forhistorie.
 Kongeriget Tungning.
 Republikken Formosa
Mie Skov

Mie Skov (født 24. maj 1986 i Frederikssund) er en dansk kvindelig bordtennisspiller.

Bordtennis 
Mie Skov kvalificerede sig til OL 2012 i London. Kvalifikationen kom i hus ved et stævne i Luxembourg, hvor hun besejrede tre spillere.

I OL-turneringen 2012 vandt hun sin førsterundekamp over egypteren Nadeen El-Dawdatly med sætcifrene 4-0, inden hun tabte en tæt andenrundekamp mod polakken Natalia Partyka med 3-4 og 9-11 i det afgørende sæt.

Mie Skov afsluttede sin bordtenniskarriere i efteråret 2014.

I juli 2020 offentliggjorde hun, at hun planlagde at gøre comeback med henblik på at søge at kvalificere sig til OL, som på grund af coronaviruspandemien blev udskudt til 2021. Hun havde dog ikke held med forehavendet, idet hun ikke kom langt nok i nogen af de turneringer, der kunne kvalificere hende til legene i Tokyo.

Privatliv 
Mie Skov er opvokset i Frederikssund på Sjælland. Hun har tidligere været gift med badmintonspilleren Carsten Mogensen. Parret har sammen sønnen Benjamin, der blev født i 2015.

Andre aktiviteter 
Mie Skov vandt sæson 10 af Vild med dans i 2013 sammen med danseren Mads Vad. I finalen vandt parret over komikeren Uffe Holm og danseren Karina Frimodt.

Referencer

Eksterne henvisninger 
 

Bordtennisspillere fra Danmark
Deltagere for Danmark ved sommer-OL 2012
Vindere af Vild med dans
Personer fra Frederikssund
Spændeblok

En spændeblok er en lille "høvlebænk" uden stel, der undertiden bruges af billedskærere til spænde fast på billedskærerbænken eller arbejdsbordet ved hjælp af en skrue.

Spændeblokken består af en svær bøgeplade, ca. 80-85 cm x 40-45 cm med en række duphuller og en fortang nedfældet i den ene ende.

På fransk kaldes spændeblokken "presse allemande", altså "tysk presse". Den danske spændeblok er tilpasset og forbedret af billedskærer Laurits Jensen, og den kan bevæges i alle horisontale retninger på bord eller bænk, som den i øvrigt spændes på ved hjælp af en skrue.

Referencer 

Værktøj
Træværktøj